Lugoj

'S e baile meadhannach eadar Timișoara agus Deva, air an àirde an iar Romàinia a th' ann an Lugoj (IPA: ˈluɡoʒ, Ungairis: Lugos, Gearmailtis: Lugosch, Turcais: Logoş). Tha e suidhichte ri taobh  na h-Aibhne Timiș, aig 124m os cionn ìre na mara, san t-siorrachd (Romàinis: Județ) Timiș. Tha 40,361 duine a' fuireach ann.Institutul Național de Statistică

Eachdraidh
'S ann connspaideach 's a tha freumh-fhaclachd ainm a' bhaile. Tha cuid a dhaoine dhen bheachd gur ann às an fhacal liugas (Gàidhlig: boglach) ann an Dacis air neo Lugos (Gàidhlig: Lugh) ann an seann Cheiltis. 'S mathaid gun tàinig e bhon fhacal  locus (Gàidhlig: àite) ann an Laideann, seach lugas (Gàidhlig: doire)  ann an Ungairis. A dh'aindeoin sin, tha teòiridh eile ann a chanas gur e dìreach am facal rogoz (Gàidhlig: rumach) ann an Romàinis. Chaidh a chlàradh airson a' chiad turais ann an 1368 mar Lugas agus an uair sin ann an 1376 mar Castrum Lugas. Buinneadh Lugoj dhan Phrionnsalachd Transsilvania bho 1570 gu ruige 1699, nuair a bha e fo smachd Impireachd nan Otomanach fad fichead bliadhna.Gerald Volkmer, Das Fürstentum Siebenbürgen (1541-1691). Außenpolitik und völkerrechtliche Stellung, Arbeitskreis für Siebenbürgische Landeskunde Heidelberg, 2002. Rinn na teine mòr sgrios agus milleadh air a' bhaile ann an 1842. B' ann ann an Lugoj far an robh bunait armailteachd mu dheireadh Lajos Kossuth, mus dh'fhalbh e thall thairis ann an 1849.Baráth Ferenc: Kossuth Lajos mint szónok és író: A magyar irodalom története /szerk. Beöthy Zsolt. Budapest : Athenaeum, 1896. Bhuinneadh am baile dhan Ostair-Ungaire gu ruige 1922 nuair a ghabh Romàinia os làimh e. Bha coimhearsnachd Iùdhach a' bhaile uabhasach fhèin làidir ron Dàrna Chogadh. Chleachd an deachdaire Ion Antonescu iad mar thràillean agus chaochail mòran dhuibh san Uile-losgadh.JVL

 Daoine ainmeil 
Bela Lugosi (1882 - 1956)Stòras Lugosi

 Bailtean co-cheangailte 
 22px Jena
 22px Korinthos
 22px Kriva Palanka
 22px Monopoli
 22px Nisporeni
 22px Orléans
 22px Szekszárd
 22px Vršac

 Iomraidhean 

Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia